CELEX: 32022D0498
Language: ro
Date: 2022-03-22 00:00:00
Title: Decizia de punere în aplicare (UE) 2022/498 a Comisiei din 22 martie 2022 de modificare a Deciziei de punere în aplicare (UE) 2020/167 în ceea ce privește standardele armonizate pentru balizele de avalanșe, stațiile și sistemele terestre pentru sateliți, stațiile terestre mobile de sol, stațiile terestre mobile de comunicații maritime, echipamentele pentru rețele celulare IMT, sistemele radio fixe, emițătoarele TV digitale terestre, sistemele de comunicații mobile de la bordul aeronavelor, echipamentele radio multiplu de Gigabit/s, radioreceptoarele audio, driverele pentru bucle de inducție cu audiofrecvență, radarele primare de supraveghere și echipamentele radio TETRA (Text cu relevanță pentru SEE)

29.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 101/34
               
            
         DECIZIA DE PUNERE ÎN APLICARE (UE) 2022/498 A COMISIEI
         din 22 martie 2022
         de modificare a Deciziei de punere în aplicare (UE) 2020/167 în ceea ce privește standardele armonizate pentru balizele de avalanșe, stațiile și sistemele terestre pentru sateliți, stațiile terestre mobile de sol, stațiile terestre mobile de comunicații maritime, echipamentele pentru rețele celulare IMT, sistemele radio fixe, emițătoarele TV digitale terestre, sistemele de comunicații mobile de la bordul aeronavelor, echipamentele radio multiplu de Gigabit/s, radioreceptoarele audio, driverele pentru bucle de inducție cu audiofrecvență, radarele primare de supraveghere și echipamentele radio TETRA
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 16 din Directiva 2014/53/UE a Parlamentului European și a Consiliului (2), echipamentele radio care sunt în conformitate cu standardele armonizate sau cu părți ale acestora ale căror referințe au fost publicate în Jurnalul Oficial al Uniunii Europene sunt considerate a fi în conformitate cu cerințele esențiale prevăzute la articolul 3 din directiva respectivă, vizate de standardele respective sau de părțile lor.
                  
               
                     (2)
                  
                  
                     Prin Decizia de punere în aplicare C(2015) 5376 (3), Comisia a înaintat Comitetului European de Standardizare în Electrotehnică (Cenelec) și Institutului European de Standardizare în Telecomunicații (ETSI) o solicitare de elaborare și revizuire a standardelor armonizate pentru echipamentele radio (denumită în continuare „solicitarea”), în sprijinul Directivei 2014/53/UE.
                  
               
                     (3)
                  
                  
                     Pe baza solicitării, ETSI a elaborat următoarele standarde armonizate: EN 300 718-1 V2.2.1 privind balizele de avalanșe, EN 303 345-3 V1.1.1 și EN 303 345-4 V1.1.1 privind radioreceptoarele audio, EN 303 348 V1.2.1 privind driverele pentru bucle de inducție cu audiofrecvență, EN 303 364-2 V1.1.1 privind radarele primare de supraveghere, EN 303 372-1 V1.2.1, EN 303 372-2 V1.2.1, EN 303 413 V1.2.1, EN 303 980 V1.2.1 și EN 303 981 V1.2.1 privind stațiile și sistemele pentru sateliți și EN 303 758 V1.1.1 privind echipamentele radio TETRA.
                  
               
                     (4)
                  
                  
                     Pe baza solicitării, ETSI a revizuit următoarele standarde armonizate: EN 301 444 V2.1.2, EN 301 908-15 V11.1.2, EN 302 296-2 V1.2.1, EN 302 480 V2.1.2 și EN 302 567 V1.2.1, ale căror referințe au fost publicate în seria C a Jurnalului Oficial al Uniunii Europene prin Comunicarea 2018/C 326/04 a Comisiei (4). Aceasta a dus la adoptarea următoarelor standarde armonizate revizuite: EN 301 444 V2.2.1 privind stațiile și sistemele pentru sateliți, EN 301 908-15 V15.1.1 privind rețelele celulare IMT, EN 302 296 V2.2.1 pentru emițătoarele TV digitale terestre, EN 302 480 V2.2.1 pentru sistemele de comunicații mobile la bordul aeronavelor și EN 302 567 V2.2.1 privind echipamentele radio multiplu de Gigabit/s.
                  
               
                     (5)
                  
                  
                     Pe baza solicitării, ETSI a revizuit, de asemenea, următoarele standarde armonizate privind rețelele celulare IMT: EN 301 908-1 V13.1.1, EN 301 908-14 V13.1.1 și EN 301 908-18 V13.1.1, ale căror referințe au fost adăugate în anexa I la Decizia de punere în aplicare (UE) 2020/167 a Comisiei (5). Aceasta a dus la adoptarea următoarelor standarde armonizate revizuite: EN 301 908-1 V15.1.1, EN 301 908-14 V15.1.1 și EN 301 908-18 V15.1.1. În plus, ETSI a revizuit standardul armonizat EN 302 217-2 V3.2.2 privind sistemele radio fixe, a cărui referință a fost adăugată în anexa II la Decizia de punere în aplicare (UE) 2020/167. Acest fapt a condus la adoptarea standardului armonizat revizuit EN 302 217-2 V3.3.1.
                  
               
                     (6)
                  
                  
                     Comisia, împreună cu ETSI, a evaluat dacă standardele noi și revizuite în cauză sunt în conformitate cu solicitarea.
                  
               
                     (7)
                  
                  
                     Standardele armonizate EN 301 908-14 V15.1.1, EN 301 908-15 V15.1.1, EN 301 908-18 V15.1.1, EN 302 217-2 V3.3.1, EN 302 480 V2.2.1, EN 302 567 V2.2.1, EN 303 345-3 V1.1.1, EN 303 345-4 V1.1.1, EN 303 348 V1.2.1, EN 303 372-2 V1.2.1, EN 303 413 V1.2.1 și EN 303 758 V1.1.1 satisfac cerințele esențiale pe care le urmăresc și care sunt stabilite la articolul 3 din Directiva 2014/53/UE. Prin urmare, este oportun ca referințele standardelor în cauză să fie publicate în Jurnalul Oficial al Uniunii Europene.
                  
               
                     (8)
                  
                  
                     Standardul armonizat EN 300 718-1 V2.2.1, în ultima teză de la clauza 5.1.3.1, nu specifică toate condițiile pentru mecanismele de verificare, ceea ce permite o interpretare subiectivă a specificațiilor prevăzute de acesta. În plus, acest standard nu prevede nicio cerință legată de blocarea neselectivă, un parametru al receptorului care poate fi legat de producerea unor interferențe prejudiciabile. Prin urmare, referința respectivului standard armonizat trebuie publicată în Jurnalul Oficial al Uniunii Europene cu restricție.
                  
               
                     (9)
                  
                  
                     Standardul armonizat EN 301 444 V2.2.1, în a doua teză de la clauza 5.2.1, nu prevede niciun criteriu pentru verificarea respectării specificațiilor prevăzute de standard, ceea ce permite apariția incertitudinii în materie de rezultate. În plus, standardul prevede, la clauza 5.2.2.3.1, specificații cu privire la instalarea echipamentului, ceea ce nu reprezintă obiectivul unui standard armonizat. În fine, clauza 5.2.3 primul paragraf, clauza 5.2.4 primul paragraf și clauza 5.2.5 primul paragraf îi permit producătorului să modifice echipamentul în scopul încercării, ceea ce poate conduce la rezultate imprecise și poate crea un nivel ridicat de insecuritate. Prin urmare, referința respectivului standard armonizat trebuie publicată în Jurnalul Oficial al Uniunii Europene cu restricție.
                  
               
                     (10)
                  
                  
                     Standardul armonizat EN 301 908-1 V15.1.1, în nota 3 la clauza 5.3.2.1, îi permite producătorului să selecteze o metodologie de încercare alternativă la cea prevăzută în standardul respectiv. Aceasta poate conduce la rezultate diferite ale încercării și poate crea insecuritate juridică. Prin urmare, referința respectivului standard armonizat trebuie publicată în Jurnalul Oficial al Uniunii Europene cu restricție.
                  
               
                     (11)
                  
                  
                     Standardul armonizat EN 302 296 V2.2.1, la clauza 5.4.2.5, descrie o configurație de încercare imprecisă cu ajutorul unui dispozitiv de cuplare, ceea ce creează un nivel ridicat de insecuritate în ceea ce privește interpretarea rezultatelor. Prin urmare, referința respectivului standard armonizat trebuie publicată în Jurnalul Oficial al Uniunii Europene cu restricție.
                  
               
                     (12)
                  
                  
                     Standardul armonizat EN 303 364-2 V1.1.1, la clauzele 4.2.1.4 și 5.3.1.5, descrie un scenariu special de transfer de putere între emițător și antenă cu ajutorul unor ghiduri de unde WR284/WG10/R32, ceea ce înseamnă că standardul respectiv acoperă doar o parte a domeniului de aplicare al cerințelor esențiale pe care ar trebui să îl acopere. Prin urmare, referința respectivului standard armonizat trebuie publicată în Jurnalul Oficial al Uniunii Europene cu restricție.
                  
               
                     (13)
                  
                  
                     Standardul armonizat EN 303 372-1 V1.2.1, la clauza 4.3.5, prevede că nu este aplicabil în anumite condiții tehnice pentru care nu au fost prevăzute măsuri de atenuare în ceea ce privește evitarea interferențelor prejudiciabile. Aceasta poate conduce la interferențe prejudiciabile cu rețelele de sateliți sau cu alte servicii. Prin urmare, referința respectivului standard armonizat trebuie publicată în Jurnalul Oficial al Uniunii Europene cu restricție.
                  
               
                     (14)
                  
                  
                     Standardul armonizat EN 303 980 V1.2.1, în a doua teză de la clauza 6.1.1, îi permite producătorului să selecteze o metodologie de încercare alternativă la cea prevăzută în standardul respectiv. Aceasta poate conduce la rezultate diferite ale încercării și poate crea insecuritate juridică. Prin urmare, referința respectivului standard armonizat trebuie publicată în Jurnalul Oficial al Uniunii Europene cu restricție.
                  
               
                     (15)
                  
                  
                     Standardul armonizat EN 303 981 V1.2.1, în a doua teză de la clauza 6.1.1, îi permite producătorului să selecteze o metodologie de încercare alternativă la cea prevăzută în standardul respectiv. Aceasta poate conduce la rezultate diferite ale încercării și poate crea insecuritate juridică. Prin urmare, referința respectivului standard armonizat trebuie publicată în Jurnalul Oficial al Uniunii Europene cu restricție.
                  
               
                     (16)
                  
                  
                     Anexa I la Decizia de punere în aplicare (UE) 2020/167 conține o listă a referințelor standardelor armonizate pentru echipamentele radio elaborate în sprijinul Directivei 2014/53/UE care sunt publicate în Jurnalul Oficial al Uniunii Europene, în timp ce anexa II la respectiva decizie de punere în aplicare conține o listă a referințelor standardelor armonizate care sunt publicate în Jurnalul Oficial al Uniunii Europene cu restricție.
                  
               
                     (17)
                  
                  
                     Pentru a se asigura includerea într-un singur act a referințelor standardelor armonizate elaborate în sprijinul Directivei 2014/53/UE, referințele standardelor armonizate EN 301 908-14 V15.1.1, EN 301 908-15 V15.1.1, EN 301 908-18 V15.1.1, EN 302 217-2 V3.3.1, EN 302 480 V2.2.1, EN 302 567 V2.2.1, EN 303 345-3 V1.1.1, EN 303 345-4 V1.1.1, EN 303 348 V1.2.1, EN 303 372-2 V1.2.1, EN 303 413 V1.2.1 și EN 303 758 V1.1.1 trebuie incluse în anexa I la Decizia de punere în aplicare (UE) 2020/167, iar referințele standardelor armonizate EN 300 718-1 V2.2.1, EN 301 444 V2.2.1, EN 301 908-1 V15.1.1, EN 302 296 V2.2.1, EN 303 364-2 V1.1.1, EN 303 372-1 V1.2.1, EN 303 980 V1.2.1 și EN 303 981 V1.2.1 trebuie incluse în anexa II la respectiva decizie de punere în aplicare.
                  
               
                     (18)
                  
                  
                     Standardele armonizate EN 301 444 V2.2.1, EN 301 908-1 V15.1.1, EN 301 908-14 V15.1.1, EN 301908-15 V15.1.1, EN 301 908-18 V15.1.1, EN 302217-2 V3.3.1, EN 302 296 V2.2.1, EN 302 480 V2.2.1 și EN 302 567 V2.2.1 înlocuiesc standardele armonizate EN 301 444 V2.1.2, EN 301 908-1 V13.1.1, EN 301 908-14 V13.1.1, EN 301 908-15 V11.1.2, EN 301 908-18 V13.1.1, EN 302 217-2 V3.2.2, EN 302 296-2 V1.2.1, EN 302 480 V2.1.2 și, respectiv, EN 302 567 V1.2.
                  
               
                     (19)
                  
                  
                     Prin urmare, este necesar ca referințele standardelor armonizate EN 301 444 V2.1.2, EN 301 908-15 V11.1.2, EN 302 296-2 V1.2.1, EN 302 480 V2.1.2 și EN 302 567 V1.2.1 să fie retrase din seria C a Jurnalului Oficial al Uniunii Europene (6). Anexa III la Decizia de punere în aplicare (UE) 2020/167 conține o listă a referințelor standardelor armonizate pentru echipamente radio elaborate în sprijinul Directivei 2014/53/UE care sunt retrase din seria C a Jurnalului Oficial al Uniunii Europene. Prin urmare, este oportun ca referințele respective să fie introduse în anexa menționată.
                  
               
                     (20)
                  
                  
                     Este necesar, de asemenea, ca referințele standardelor armonizate EN 301 908-1 V13.1.1, EN 301 908-14 V13.1.1, EN 301 908-18 V13.1.1 și EN 302 217-2 V3.2.2 să fie retrase din seria L a Jurnalului Oficial al Uniunii Europene. Prin urmare, este oportun ca referințele respective să fie eliminate din anexele I și II la Decizia de punere în aplicare (UE) 2020/167.
                  
               
                     (21)
                  
                  
                     Cu scopul de a le acorda producătorilor suficient timp pentru a se pregăti în vederea aplicării standardelor armonizate EN 301 444 V2.2.1, EN 301 908-1 V15.1.1, EN 301 908-14 V15.1.1, EN 301 908-15 V15.1.1, EN 301 908-18 V15.1.1, EN 302 217-2 V3.3.1, EN 302 296 V2.2.1, EN 302 480 V2.2.1 și EN 302 567 V2.2.1, este necesar să se amâne retragerea referințelor standardelor armonizate EN 301 444 V2.1.2, EN 301 908-1 V13.1.1, EN 301 908-14 V13.1.1, EN 301 908-15 V11.1.2, EN 301 908-18 V13.1.1, EN 302 217-2 V3.2.2, EN 302 296-2 V1.2.1, EN 302 480 V2.1.2 și EN 302 567 V1.2.1.
                  
               
                     (22)
                  
                  
                     Prin urmare, Decizia de punere în aplicare (UE) 2020/167 trebuie modificată în consecință.
                  
               
                     (23)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare de urgență,
                  
               ADOPTĂ PREZENTA DECIZIE:
         
            Articolul 1
            Decizia de punere în aplicare (UE) 2020/167 se modifică după cum urmează:
            
                        1.
                     
                     
                        anexa I se modifică în conformitate cu anexa I la prezenta decizie;
                     
                  
                        2.
                     
                     
                        anexa II se modifică în conformitate cu anexa II la prezenta decizie;
                     
                  
                        3.
                     
                     
                        anexa III se modifică în conformitate cu anexa III la prezenta decizie.
                     
                  
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 22 martie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2014/53/UE a Parlamentului European și a Consiliului din 16 aprilie 2014 privind armonizarea legislației statelor membre referitoare la punerea la dispoziție pe piață a echipamentelor radio și de abrogare a Directivei 1999/5/CE (JO L 153, 22.5.2014, p. 62).
         
            (3)  Decizia de punere în aplicare a Comisiei C(2015) 5376 din 4 august 2015 privind o solicitare de standardizare înaintată Comitetului European de Standardizare în Electrotehnică și Institutului European de Standardizare în Telecomunicații în ceea ce privește echipamentele radio, în sprijinul Directivei 2014/53/UE a Parlamentului European și a Consiliului.
         
            (4)  Comunicarea Comisiei în cadrul implementării Directivei 1999/5/CE a Parlamentului European și a Consiliului privind echipamentele hertziene și echipamentele terminale de telecomunicații și recunoașterea reciprocă a conformității acestora și a Directivei 2014/53/UE a Parlamentului European și a Consiliului privind armonizarea legislației statelor membre referitoare la punerea la dispoziție pe piață a echipamentelor radio și de abrogare a Directivei 1999/5/CE (Publicarea titlurilor și a referințelor standardelor armonizate în temeiul legislației Uniunii în materie de armonizare) (JO C 326, 14.9.2018, p. 114).
         
            (5)  Decizia de punere în aplicare (UE) 2020/167 a Comisiei din 5 februarie 2020 privind standardele armonizate pentru echipamentele radio elaborate în sprijinul Directivei 2014/53/UE a Parlamentului European și a Consiliului (JO L 34, 6.2.2020, p. 46).
         
            (6)  JO C 326, 14.9.2018, p. 114.
      
      
         
            ANEXA I
            Anexa I la Decizia de punere în aplicare (UE) 2020/167 se modifică după cum urmează:
            
                        1.
                     
                     
                        rubrica 4 se elimină;
                     
                  
                        2.
                     
                     
                        se inserează următoarea rubrică 4a:
                        
                                    „4a
                                 
                                 
                                    EN 301 908-15 V15.1.1
                                    Rețele celulare IMT; Standard armonizat pentru acces la spectru radio; Partea 15: Acces radio terestru universal evoluat (E-UTRA FDD) Repetoare”
                                 
                              
                  
                        3.
                     
                     
                        rubrica 6 se elimină;
                     
                  
                        4.
                     
                     
                        se inserează următoarea rubrică 6a:
                        
                                    „6a
                                 
                                 
                                    EN 301 908-14 V15.1.1
                                    Rețele celulare IMT. Standard armonizat pentru acces la spectru radio. Partea 14: Stații de bază (BS) pentru acces radio terestru universal evoluat (E-UTRA)”
                                 
                              
                  
                        5.
                     
                     
                        rubrica 7 se elimină;
                     
                  
                        6.
                     
                     
                        se inserează următoarea rubrică 7a:
                        
                                    „7a
                                 
                                 
                                    EN 301 908-18 V15.1.1
                                    Rețele celulare IMT. Standard armonizat pentru acces la spectru radio. Partea 18: Echipamente radio multistandard (MSR) E-UTRA, UTRA și GSM/EDGE – Stație de bază (BS) Versiunea 15”
                                 
                              
                  
                        7.
                     
                     
                        se adaugă următoarele rubrici:
                        
                                    
                                       Nr.
                                    
                                 
                                 
                                    
                                       Referința standardului
                                    
                                 
                              
                                    „12.
                                 
                                 
                                    EN 302 217-2 V3.3.1
                                    Sisteme radio fixe. Caracteristici și cerințe pentru echipamente și antene punct la punct. Partea 2: Sisteme digitale care funcționează în benzile de frecvențe de la 1 GHz până la 86 GHz. Standard armonizat pentru acces la spectrul radio
                                 
                              
                                    13.
                                 
                                 
                                    EN 302 480 V2.2.1
                                    Sisteme de comunicații mobile la bordul aeronavelor (MCOBA). Standard armonizat pentru acces la spectrul radio
                                 
                              
                                    14.
                                 
                                 
                                    EN 302 567 V2.2.1
                                    Echipamente radio de multiplu de Gigabit/s care funcționează în banda 60 GHz
                                 
                              
                                    15.
                                 
                                 
                                    EN 303 345-3 V1.1.1
                                    Radioreceptoare audio; Partea 3: Serviciu de radiodifuziune audio FM
                                 
                              
                                    16.
                                 
                                 
                                    EN 303 345-4 V1.1.1
                                    Radioreceptoare audio; Partea 4: Serviciu de radiodifuziune audio DAB
                                 
                              
                                    17.
                                 
                                 
                                    EN 303 348 V1.2.1
                                    Drivere pentru bucle de inducție cu audiofrecvență de până la 45 de amperi în domeniul de frecvență 10 Hz-9 kHz
                                 
                              
                                    18.
                                 
                                 
                                    EN 303 372-2 V1.2.1
                                    Sisteme și stații terestre pentru sateliți (SES). Echipamente de recepție pentru radiodifuziune prin satelit. Partea 2: Unitate interioară
                                 
                              
                                    19.
                                 
                                 
                                    EN 303 413 V1.2.1
                                    Sisteme și stații terestre pentru sateliți (SES). Receptoare pentru sistemul global de navigație prin satelit (GNSS). Echipamente radio care funcționează în benzile de frecvențe de la 1 164  MHz până la 1 300  MHz și de la 1 559  MHz până la 1 610  MHz
                                 
                              
                                    20.
                                 
                                 
                                    EN 303 758 V1.1.1
                                    Echipamente radio TETRA care utilizează modulație cu înfășurătoare variabilă funcționând într-o lărgime de bandă de canal de 25 kHz, 50 kHz, 100 kHz sau 150 kHz”.
                                 
                              
                  
      
      
         
            ANEXA II
            Anexa II la Decizia de punere în aplicare (UE) 2020/167 se modifică după cum urmează:
            
                        1.
                     
                     
                        rubrica 5 se elimină;
                     
                  
                        2.
                     
                     
                        se adaugă următoarele rubrici:
                        
                                    
                                       Nr.
                                    
                                 
                                 
                                    
                                       Referința standardului
                                    
                                 
                              
                                    „14.
                                 
                                 
                                    EN 300 718-1 V2.2.1
                                    Balize de avalanșe care funcționează la 457 kHz. Sisteme emițător-receptor. Partea 1: Standard armonizat pentru acces la spectrul radio
                                    
                                       Nota 1: Conformitatea cu acest standard armonizat nu conferă o prezumție de conformitate cu cerința esențială prevăzută la articolul 3 alineatul (2) din Directiva 2014/53/UE dacă se aplică ultima teză de la clauza 5.1.3.1 din acest standard.
                                    
                                       Nota 2: Acest standard armonizat nu conferă o prezumție de conformitate în ceea ce privește blocarea neselectivă.
                                 
                              
                                    15.
                                 
                                 
                                    EN 301 444 V2.2.1
                                    Sisteme și stații de sol pentru sateliți (SES). Stațiile mobile terestre (LMES) și stații terestre mobile de comunicații maritime (MMES) pentru furnizarea de voce și/sau date de comunicații, care funcționează în benzile de frecvență de 1,5 GHz și 1,6 GHz
                                    
                                       Notă: Conformitatea cu acest standard armonizat nu conferă o prezumție de conformitate cu cerința esențială prevăzută la articolul 3 alineatul (2) din Directiva 2014/53/UE dacă se aplică oricare dintre următoarele:
                                    
                                                (a)
                                             
                                             
                                                clauza 5.2.1 al doilea paragraf din acest standard;
                                             
                                          
                                                (b)
                                             
                                             
                                                clauza 5.2.2.3.1 din standardul respectiv;
                                             
                                          
                                                (c)
                                             
                                             
                                                clauza 5.2.3 primul paragraf din acest standard;
                                             
                                          
                                                (d)
                                             
                                             
                                                clauza 5.2.4 primul paragraf din acest standard;
                                             
                                          
                                                (e)
                                             
                                             
                                                clauza 5.2.5 primul paragraf din acest standard.
                                             
                                          
                              
                                    16.
                                 
                                 
                                    EN 301 908-1 V15.1.1
                                    Rețele celulare IMT. Standard armonizat pentru acces la spectru radio. Partea 1: Introducere și cerințe comune
                                    
                                       Notă: Conformitatea cu acest standard armonizat nu conferă o prezumție de conformitate cu cerința esențială prevăzută la articolul 3 alineatul (2) din Directiva 2014/53/UE dacă se aplică nota 3 la clauza 5.3.2.1 din acest standard.
                                 
                              
                                    17.
                                 
                                 
                                    EN 302 296 V2.2.1
                                    Emițătoare TV digitale terestre
                                    
                                       Notă: Conformitatea cu acest standard armonizat nu conferă o prezumție de conformitate cu cerința esențială prevăzută la articolul 3 alineatul (2) din Directiva 2014/53/UE dacă se utilizează un dispozitiv de cuplare în cadrul configurației de încercare prevăzută la clauza 5.4.2.5 din acest standard.
                                 
                              
                                    18.
                                 
                                 
                                    EN 303 364-2 V1.1.1
                                    Radar primar de supraveghere (PSR); Standard armonizat pentru acces la spectrul radio; Partea 2: Senzori PSR pentru controlul traficului aerian (ATC) care funcționează în banda de frecvențe de la 2 700  MHz până la 3 100  MHz (banda S)
                                    
                                       Notă: În ceea ce privește clauzele 4.2.1.4 și 5.3.1.5 din acest standard armonizat, conformitatea cu acest standard armonizat nu conferă o prezumție de conformitate cu cerința esențială prevăzută la articolul 3 alineatul (2) din Directiva 2014/53/UE pentru echipamentele care nu utilizează ghiduri de unde WR284/WG10/R32 pentru a transfera putere între emițător și antenă.
                                 
                              
                                    19.
                                 
                                 
                                    EN 303 372-1 V1.2.1
                                    Sisteme și stații terestre pentru sateliți (SES). Echipamente de recepție pentru radiodifuziune prin satelit. Partea 1: Unitate exterioară de recepție în banda de frecvență de la 10,7 GHz până la 12,75 GHz
                                    
                                       Notă: Conformitatea cu acest standard armonizat nu conferă o prezumție de conformitate cu cerința esențială prevăzută la articolul 3 alineatul (2) din Directiva 2014/53/UE dacă se aplică următoarea teză de la clauza 4.3.5 din acest standard: «Această cerință nu se aplică în cazul în care ODU este proiectat pentru o anumită rețea de sateliți care utilizează ambele polarizații».
                                 
                              
                                    20.
                                 
                                 
                                    EN 303 980 V1.2.1
                                    Sisteme și stații terestre pentru sateliți (SES). Stații terestre fixe și mobile care comunică cu sisteme pentru sateliți negeostaționari (NEST) în benzile de frecvență de la 11 GHz până la 14 GHz
                                    
                                       Notă: Conformitatea cu acest standard armonizat nu conferă o prezumție de conformitate cu cerința esențială prevăzută la articolul 3 alineatul (2) din Directiva 2014/53/UE dacă se aplică a doua teză de la clauza 6.1.1 din acest standard.
                                 
                              
                                    21.
                                 
                                 
                                    EN 303 981 V1.2.1
                                    Sisteme și stații terestre pentru sateliți (SES). Stații terestre fixe și mobile în bandă largă care comunică cu sisteme pentru sateliți negeostaționari (NEST) în benzile de frecvență de la 11 GHz până la 14 GHz
                                    
                                       Notă: Conformitatea cu acest standard armonizat nu conferă o prezumție de conformitate cu cerința esențială prevăzută la articolul 3 alineatul (2) din Directiva 2014/53/UE dacă se aplică a doua teză de la clauza 6.1.1 din acest standard”.
                                 
                              
                  
      
      
         
            ANEXA III
            În anexa III la Decizia de punere în aplicare (UE) 2020/167 se adaugă următoarele rubrici:
            
               
                           
                              Nr.
                           
                        
                        
                           
                              Referința standardului
                           
                        
                        
                           
                              Data retragerii
                           
                        
                     
                           „22.
                        
                        
                           EN 301 444 V2.1.2
                           Sisteme și stații de sol pentru sateliți (SES). Standard armonizat pentru stațiile mobile terestre (LMES) pentru furnizarea de voce și/sau date de comunicații, care funcționează în benzile de frecvență de 1,5 GHz și 1,6 GHz acoperind cerințele esențiale ale articolului 3.2 al Directivei 2014/53/UE
                        
                        
                           29 septembrie 2023
                        
                     
                           23.
                        
                        
                           EN 301 908-1 V13.1.1
                           Rețele celulare IMT. Standard armonizat pentru acces la spectrul radio. Partea 1: Introducere și cerințe comune
                        
                        
                           29 septembrie 2023
                        
                     
                           24.
                        
                        
                           EN 301 908-14 V13.1.1
                           Rețele celulare IMT. Standard armonizat pentru acces la spectrul radio. Partea 14: Stații de bază (BS) pentru acces radio terestru universal evoluat (E-UTRA)
                        
                        
                           29 septembrie 2023
                        
                     
                           25.
                        
                        
                           EN 301 908-15 V11.1.2
                           Rețele celulare IMT. Standard armonizat acoperind cerințele esențiale ale articolului 3.2 al Directivei 2014/53/UE. Partea 15: Acces radio terestru universal evoluat (E-UTRA FDD) Repetoare
                        
                        
                           29 septembrie 2023
                        
                     
                           26.
                        
                        
                           EN 301 908-18 V13.1.1
                           Rețele celulare IMT. Standard armonizat pentru acces la spectrul radio. Partea 18: Echipamente radio multistandard (MSR) E-UTRA, UTRA și GSM/EDGE – Stație de bază (BS)
                        
                        
                           29 septembrie 2023
                        
                     
                           27.
                        
                        
                           EN 302 217-2 V3.2.2
                           Sisteme radio fixe. Caracteristici și cerințe pentru echipamente și antene punct la punct. Partea 2: Sisteme digitale care funcționează în benzile de frecvențe de la 1 GHz până la 86 GHz. Standard armonizat pentru acces la spectrul radio
                        
                        
                           29 septembrie 2023
                        
                     
                           28.
                        
                        
                           EN 302 296-2 V1.2.1
                           Compatibilitate electromagnetică și probleme ale spectrului radio (ERM). Echipamente de emisie pentru serviciul de televiziune digitală terestră (DVB-T). Partea 2: EN armonizat care acoperă cerințele esențiale ale articolului 3.2 din Directiva R&TTE
                        
                        
                           29 septembrie 2023
                        
                     
                           29.
                        
                        
                           EN 302 480 V2.1.2
                           Sisteme de comunicații mobile la bordul aeronavelor (MCOBA). Standard armonizat acoperind cerințele esențiale ale articolului 3.2 al Directivei 2014/53/UE
                        
                        
                           29 septembrie 2023
                        
                     
                           30.
                        
                        
                           EN 302 567 V1.2.1
                           Rețele de acces radio de banda larga (BRAN); Sisteme WAS/RLAN de multiplu de Gigabit la 60 GHz. EN armonizat acoperind cerințele esențiale ale articolului 3.2 al Directivei R&TTE
                        
                        
                           29 septembrie 2023”